নগাঁও জিলাৰ জুৰীয়া আৰক্ষী থানাৰ অন্তৰ্গত শিমলুআটি গাঁৱৰ এজন বৃদ্ধৰ মৃতদেহ দেওবাৰে ৰহস্যজনকভাবে উদ্ধাৰ হোৱা ঘটনাই সমগ্ৰ অঞ্চলজুৰি তীব্ৰ চাঞ্চল্যৰ সৃষ্টি কৰিছে।
ঘটনাৰ বিৱৰণী মতে,শিমলুআটি গাঁৱৰ প্ৰয়াত আব্দুল গফুৰৰ পুত্ৰ জয়নাল আৱেদিন (৭০ বছৰ) যোৱা বৃহস্পতিবাৰে ঘৰৰ পৰা তবলীগী জামাতত লগৰীয়াৰ লগত দগাঁৱৰ নিকটৱৰ্তী কান্ধুলীমাৰী জামে মছজিদলৈ বুলি গৈছিল।
যোৱা শুকুৰবাৰে পুৱা প্ৰায় ৯ মান বজাৰ পৰাই জয়নাল সন্ধানহীন হৈ আছিল। পৰিয়ালৰ লোকে উক্ত দিনাৰ পৰাই বিভিন্ন ঠাই, আত্মীয়-স্বজনৰ ঘৰত বিচাৰিছিল যদিও দেওবাৰে দিনৰ প্ৰায় ১২ঃ৩০ মান বজাত ৰহস্যজনকভাৱে জয়নালৰ মৃতদেহ দগাঁৱৰ নিকটৱৰ্তী চামধৰা ৰে'ল লাইনৰ কাষত উদ্ধাৰ হয়।
ঘটনাস্থলীত জুৰীয়া আৰক্ষী উপস্থিত হৈ মৃতদেহটো উদ্ধাৰ কৰি মৰণোত্তৰ পৰীক্ষাৰ বাবে নগাঁও ভোগেশ্বৰী ফুকননী অসামৰিক চিকিৎসালয়লৈ প্ৰেৰণ কৰে। ইফালে পৰিয়ালৰ অভিযোগ যে জয়নাল আৱদিন মানসিক ৰোগত ভুগি আছিল।
অৱশ্যে আৰক্ষীৰ সঠিক তদন্ততহে প্ৰকৃত ৰহস্য উদঘাটন হ'ব। উক্ত ঘটনাই সমগ্ৰ অঞ্চলজুৰি তীব্ৰ চাঞ্চল্যৰ সৃষ্টি কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
